**წარსადგენი დოკუმენტების ნუსხა:**

1. მომართვა საპროკურორო საბჭოს;
2. გენერალური პროკურორობის კანდიდატობის მსურველის წერილობითი თანხმობა თანდართული ნიმუშის სახით;
3. გენერალური პროკურორობის კანდიდატობის მსურველის სამოტივაციო წერილი;
4. Curuculum Vitae (CV);
5. არანაკლებ 2 რეკომენდატორი - მათი საკონტაქტო ინფორმაცია (განაცხადის პირადად წარმოდგენის შემთხვევაში);
6. ფოტო ბეჭდური ან ელექტრონული სახით;
7. საქართველოს მოქალაქის პირადობის მოწმობის ან პასპორტის ასლი;
8. უმაღლესი იურიდიული განათლების დამადასტურებელი დიპლომის ასლი;
9. დიპლომის დანართის (ნიშნების ფურცლის) ასლი;
10. სამეცნიერო/აკადემიური ხარისხის დამადასტურებელი დოკუმენტის - დიპლომის ასლი ან/და ცნობა (ასეთი ხარისხის არსებობის შემთხვევაში);
11. ცნობა შრომითი საქმიანობის შესახებ, ნამსახურობის ნუსხა ან შრომის წიგნაკის ასლი (ასეთის არსებობის შემთხვევაში), რომელიც დაადასტურებს: სისხლის სამართლის საქმეების განმხილველ მოსამართლედ ან პროკურორად ან სისხლის სამართლის საქმეებზე ადვოკატად მუშაობის არანაკლებ 5 წლის გამოცდილებას ან იურისტის პროფესიით მუშაობის არანაკლებ 10 წლის გამოცდილებას;
12. ცნობა ნასამართლობის შესახებ;
13. ცნობა მსჯავრდების შესახებ, სადაც იქნება ინფორმაცია სისხლის სამართლის პასუხისგებაში მიცემის, ასევე გაქარწყლებული ან მოხსნილი ნასამართლობის შესახებ - ასეთის არსებობის შემთხვევაში;
14. ცნობა ადმინისტრაციული სახდელის დადების შესახებ;
15. ცნობა მოვალეთა რეესტრში რეგისტრაციის შესახებ;
16. ინფორმაცია სამეწარმეო რეესტრში რეგისტრაციის შესახებ;
17. ცნობა ჯანმრთელობის მდგომარეობის შესახებ ფორმა N IV-100/ა ;
18. ცნობა ნარკოტიკული საშუალებების მოხმარების ფაქტის დადგენის შესახებ;
19. ცნობა ნარკოლოგიური აღრიცხვის შესახებ;
20. ნებისმიერი სხვა დოკუმენტი, რომელიც დამატებით ადასტურებს „პროკურატურის შესახებ“ საქართველოს ორგანული კანონის მე-16 მუხლის პირველი პუნქტით გათვალისწინებულ კანდიდატის მაღალ ავტორიტეტს, ზნეობის და პროფესიული თვისებების გამო.